b'\n_START_ARTICLE_\nNavadna zimska trepetavka\n_START_SECTION_\nOpis\n_START_PARAGRAPH_\nTa vrsta trepetavk dose\xc5\xbee v dol\xc5\xbeino med 9 in 12\xc2\xa0mm. Zgornja stran zadka ima oran\xc5\xbene in \xc4\x8drne proge, na tretjem in \xc4\x8detrtem segmentu pa se pojavlja \xc5\xa1e en tanj\xc5\xa1i \xc4\x8drn pas. Na oprsju ima navadna zimska trepetavka vzdol\xc5\xbene sive \xc4\x8drte. Na prvi pogled je podobna osi, kar jo \xc5\xa1\xc4\x8diti pred plenilci, predvsem pticami._NEWLINE_Odrasle \xc5\xbeivali se hranijo s cvetnim prahom in medi\xc4\x8dino, li\xc4\x8dinke pa so plenilci listnih u\xc5\xa1i. Tudi za to vrsto trepetavk je zna\xc4\x8dilno, da se samci in samice na prvi pogled lo\xc4\x8dijo med seboj po tem, da se samcem o\xc4\x8di na vrhu glave stikajo, pri samicah pa so lo\xc4\x8dene._NEWLINE_Vrsta je raz\xc5\xa1irjena po celi palearktiki, po Evropi, severni Aziji in severni Afriki.'